[ca] Aquest projecte de fi de grau té com a objectiu desenvolupar des de zero, una plataforma en línia per optimitzar el procés d'assignació docent dins d'un departament universitari. Sorgeix com una resposta a la necessitat de trobar una solució efectiva a les limitacions del sistema actual. Actualment, aquest procés es gestiona de manera manual mitjançant fulls de càlcul i correus electrònics, una metodologia que comporta nombroses ineficiències, com ara errors en la distribució, manca de col·laboració i una despesa excessiva de temps. La metodologia utilitzada per al desenvolupament d'aquest projecte ha sigut iterativa, amb una anàlisi prèvia del sistema actual, la identificació dels actors del sistema, els requisits funcionals i els no funcionals. La implementació de la plataforma s'ha dut a terme amb el framework Django, per la seva facilitat d'ús, la seva estructura modular que permet possibles extensions, la gestió segura de dades i la capacitat de crear i gestionar usuaris de manera eficient. També s'han incorporat eines de disseny per garantir una interfície intuïtiva i fàcil d'utilitzar. S'han definit tres tipus d'usuaris principals a la plataforma: director, cap de secció i professor, cadascun amb funcionalitats específiques adaptades al seu rol en el procés de gestió docent. El director té accés a la creació, modificació i eliminació de tots els paràmetres generals de la plataforma, com ara el professorat, els caps de secció, les escoles, les titulacions i les assignatures, entre altres. A més, té la responsabilitat d'introduir les dades inicials de l'assignació docent, que posteriorment, cada cap de secció assignarà al seu professorat totes les assignatures pel nou curs acadèmic. Finalment el professorat pot accedir per veure quina és la seva assignació docent per aquell curs acadèmic. Els resultats obtinguts han donat lloc a una plataforma que centralitza la gestió de l'assignació docent, la distribució eficient d'assignatures i la generació automàtica d'informes en formats PDF i Excel. Aquesta eina no només minimitza de manera significativa els errors derivats dels processos manuals, sinó que també millora la transparència i fomenta una col·laboració més eficaç entre el personal docent. Es pot confirmar que aquest projecte ha complert els objectius establerts. La plataforma no només actualitza un procés clau per al departament, sinó que també posa en evidència el potencial de la digitalització per millorar l'eficiència i la qualitat dels processos administratius.

[en] This final degree project aims to develop an online platform from scratch to optimize the process of teaching assignment within a university department. It arises as a response to the need to find an effective solution to the limitations of the current system. Currently, this process is managed manually using spreadsheets and emails, a methodology that presents numerous inefficiencies, such as errors in distribution, lack of collaboration, and excessive time consumption. The methodology used for this project followed an iterative approach, including a preliminary analysis of the current system, the identification of system actors, and the definition of functional and non-functional requirements. The platform was implemented using the Django framework, chosen for its ease of use from scratch, its modular structure that allows future extensions, its secure data management, and its ability to create and manage users efficiently. Additionally, design tools were integrated to ensure an intuitive and user-friendly interface. Three main types of users have been defined on the platform: director, section chief, and professor, each with specific functionalities tailored to their role in the teaching management process. The director has access to the creation, modification, and deletion of all general platform parameters, such as professors, section chiefs, schools, degrees, and courses, among others. Furthermore, the director is responsible for entering the initial teaching assignment data, which each section chief will later allocate to specific professors for the corresponding courses in the academic year. Finally, professors can access the platform to view their teaching assignments for the academic year. The results obtained have led to a platform that centralizes teaching assignment management, enables the efficient distribution of courses, and generates automatic reports in PDF and Excel formats. This tool not only significantly reduces errors associated with manual processes but also improves transparency and fosters more effective collaboration among teaching staff. It can be confirmed that this project has met its established objectives. The platform not only modernizes a critical process for the department but also demonstrates the potential of digitalization to enhance the efficiency and quality of administrative processes.